เรื่องร้องเรียน (ร้องเรียน,เสนอแนะ,ถนน,เสียงรบกวน) วันที่ 2023-09-28 06:42:10 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039487

ขอให้แก้ไขปัญหาเสียงดังรบกวนจากเครื่องกระจายเสียงของโรงเรียนบางกอกทวิวิทย์ ถนนประชาอุทิศ แขวงห้วยขวาง เขตห้วยขวาง กรุงเทพมหานคร เนื่องจากผู้ร้องแจ้งว่า ผู้ร้องอาศัยอยู่บริเวณ คอนโด ลุมพินี วิลล์ ศูนย์วัฒนธรรม-ห้วยขวาง กรุงเทพมหานคร ซึ่งได้มีการก่อสร้างเมื่อ 4-5 ปีที่แล้ว โดยติดอยู่กับโรงเรียนบางกอกทวิวิทย์ ที่อยู่บริเวณดังกล่าวมาก่อน เมื่อโรงเรียนจัดกิจกรรม หรือมีการประกาศจะประกาศผ่านทางเครื่องกระจายเสียง ซึ่งเมื่อก่อนเสียงยังไม่ดังมากเท่าไหร่ แต่เมื่อประมาณ 1 เดือนกว่า ๆ (ทางผู้ร้องไม่สามารถที่จะระบุระยะเวลาที่ชัดเจนได้) ทางโรงเรียนได้มีการก่อสร้างสนามบาสเกตบอล ยิ่งทำให้เสียงดังจากการประกาศผ่านเครื่องกระจายเสียงและเสียงการก่อสร้างดังมากยิ่งขึ้น รวมทั้งเมื่อถึงเวลาเลิกเรียน จะมีเสียงพูดคุยของนักเรียนดังเพิ่มเติมขึ้นมา ผู้ร้องแจ้งว่า เสียงประกาศจากเครื่องกระจายเสียงจะดังในช่วงเวลาประมาณ 15.30-16.45 น. ของทุกวันจันทร์-วันศุกร์  ซึ่งเสียงดังกล่าวได้ดังรบกวนผู้ที่พักอาศัยอยู่บริเวณคอนโดจนไม่สามารถที่จะเปิดหน้าต่างได้ ผู้ร้องประสบปัญหามาเป็นระยะเวลาประมาณ 3 เดือนแล้ว เบื้องต้นผู้ร้องได้มีการแจ้งนิติของคอนโดแล้ว ประมาณ 2-3 ครั้ง ทางนิติได้เดินทางไปเจรจากับทางโรงเรียน ซึ่งทางโรงเรียนได้มีการเบาเสียงจากเครื่องกระจายเสียงไปได้เพียง 1 วัน ก็กลับมาดังอีกครั้ง นอกจากนี้ผู้ร้องได้เคยติดต่อกับทางโรงเรียนไปโดยตรงแล้วเช่นกัน จากปัญหาเสียงดังรบกวนดังกล่าว ซึ่งทางโรงเรียนได้มีการเบาเสียงจากเครื่องกระจายเสียงไปได้เพียง 1 วัน แล้วก็กลับมาดังใหม่เช่นเดิม เบื้องต้นได้แจ้งรายงาน ผลจาก กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง Traffy Fondue (44KPGJ) ให้ผู้ร้องทราบแล้ว โดยสำนักงานเขตห้วยขวาง ฝ่ายสิ่งแวดล้อมฯได้เข้าตรวจสอบแนะนำและติดตามผลโรงเรียนบางกอกทวิวิทย์ได้ดำเนินการ 1.ลำโพงติดตั้งขนาดเล็กและหันลำโพงมาทางโรงเรียน 2.ลดเสียงลงจากเดิม 3.ทางโรงเรียนทำหนังสือชี้แจงให้นิติบุคคลทางคอนโดแล้ง 4.หากทางโรงเรียนมีกิจกรรมที่นอกเหนือจากการเรียนปกติจะทำหนังสือแจ้งนิติของคอนโด แต่ปรากฎว่าปัจจุบันล่าสุด (27 กันยายน 2566 )  ผู้ร้องแจ้งว่า ซึ่งก่อนหน้านี้มีเสียงเบาลงในระดับหนึ่งไปพักประมาณ 1 เดือน แต่ต่อมาวันที่ 25 กันยายน 2566  เริ่มมีเสียงดังและกับมาประสบปัญหาเสียงดังรบกวนจากเครื่องกระจายเสียงของโรงเรียนบางกอกทวิวิทย์อยู่เช่นเดิม ตั้งแต่วันจันทร์ - ศุกร์ ในช่วงเวลาประมาณ 15.30-17.00 น. ผู้ร้องแจ้งว่าโดยก่อนหน้านี้ นิติบุคคลจากทางคอนโด ลุมพินี วิลล์ ศูนย์วัฒนธรรม ได้ทำหนังสือส่งไปทางโรงเรียนฯและต่อมาได้มีการจัดประชุมเกี่ยวกับกรณีดังกล่าว  ผู้ร้องจึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาให้กับทางผู้ร้องและผู้ที่อาศัยบริเวณดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata